Cuneiform Tablet TC 2 51
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
eq-lam wa-áš-ba-ni-ma na-áp-sú-en₆ DUMU {d}AB-ba-ni ú-ra-a MAR.TU ba-ni bu-zu-za-am ù a-al-DUG a-na ba-áb DINGIR ú-šé-ri-ba-šu-nu-ma um-ma šu-ut-ma ší-bu-tí tí-de₈-a ma-na 10 GÍN KÙ.BABBAR 4 ku-ta-ni SIG₅-tim ù 2 qá-ar-pá-at Ì.GIŠ a-mur-IŠTAR ḫa-bu-lam ší-bu-tí dí-na-nim um-ma MAR.TU ba-ni ù a-al-DUG-ma mì-ma ší-bu-ta-kà ù-la ni-de₈ GÍR ša a-šùr ú-ta-mì-šu-nu-ma ú-ra-a ù pu-zu-zu-um ša bé-ú-lá-tí-šu-nu ub-lu ù iš-tí a-bi-a ša-zu-uš-tù-šu i-zi-zu ší-bu-tám i-ta-ad-nu um-ma šu-nu-ma 1 ma-na 10 GÍN KÙ.BABBAR 4 ku-ta-ni ù 2 qá-ar-pá-at Ì.GIŠ ša na-áb-sú-en₆ a-mur-IŠTAR il₅-qé